  Туспуктэм: видеоысь скриншот (vk.com/Александр Бречалов) Наталия Сильвестрова Удмуртилэсь тӧрозэ Александр Бречаловез улосвылысь мерлык но экономика удысъёсты азинтонэ бадӟым ватсэтэз понна Эшъяськон орденэн пусйизы. Данъетъёсты Росси азьмуртлэн Кремльысь резиденциысьтыз Екатерининской залын азьмуртлэн администрациеныз кивалтӥсьлэн нырысетӥ воштӥсез Сергей Кириенко сётъяз. Со сярысь элькун тӧроез «ВКонтакте» мерлыко вотэсысь бамаз ивортӥз. « Аслам командаелы, элькунын вань улӥсьёслы тау шуэме потэ, малы ке шуоно та ваньмылэн данъетмы. Яратоно Удмуртимес ми ӵош воштӥськомы. Но, кызьы шуо, одӥг минут шумпотӥськом но азьлань мыниськом » Александр Бречалов, Удмуртилэн тӧроез Озьы ик элькун тӧро 30-тӥ шуркынмонэ Кизнерын пумиськон сярысь ивортӥз. Отысь ожгар частьын нимысьтыз ужрадын быремъёслы сӥзем стела усьтозы. Тегъёс: АлександрБречалов данъетъёс Удмуртия  